સાસુમાની વાત સાંભળી અંગિકાની આંખમાં આંસુ આવી ગયેલાં. આટલાં વર્ષોથી હૃદયમાં આવી વાત સંઘરીને બેઠેલાં સાસુમા પ્રત્યે તેને માન થઈ આવ્યું. તેણે કહ્યું, ‘મમ્મી, મને તમારા પર ગર્વ છે. તમારી સહનશીલતા અને સમજદારી નવાઈ પમાડે તેવી છે. આજે તમે મને આ બધું કહ્યું, દીકરી સમજીને તેથી હું પણ દીકરી બનીને તમારી પાસે કંઈક માગું છું. મા હવે આજે તમે જ રંગોળી કરજો, ઘરઆંગણે અને તે પણ રંગોથી. નાનાજીને ગમતી હોય તેવી કોઈપણ એક રંગોળી તમારે કરવાની છે. આટલું તમારે કરવું જ પડશે. હવે યોગ્ય સમય પણ છે અને યોગ્ય તક પણ..અને નાનાજીના આત્માને પણ તૃપ્તિ થશે..!!!”